Vernuftige bundel wat perde die leisels gee | Netwerk24
Vernuftige bundel wat perde die leisels gee
Deur Joan Hambidge 04 Mei 2014 19:27
Reisiger te perd: 100 gedigte oor perde, Piet van Rooyen, PROTEA, R140
Dis een van daardie digbundels wat 'n mens met een asemteug lees en met elke herlees bewonder vir die besondere navorsing en herdigting. In die gedig "kavallerie" (na Stefan Zweig, bl. 68) sluit die digter: "so reis ons deur die landskap / net ek en my perd en ons twee se skaduwee / die mees volhardende grys verskuiwende bewys / dat ek deel is van, en lewe en bestaan / vir my is dit heeltemal genoeg"
Hierdie digter het in 1973 gedebuteer en met hierdie bundel – gebaseer op meer as 400 boeke – steek hy beslis 'n kleim af. Dis eenvoudige, toeganklike verse, maar die skoonheid is opgesluit in hierdie deursigtigheid. Maar dis ook 'n vakman wat só sonder fieterjasies kan dig. – Joan Hambidge is professor in Afrikaans en kreatiewe skryfwerk aan die Universiteit van Kaapstad.